
PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă

	      
	Nr. 30/382/07.12.2006_ 


AVIZ

asupra propunerii legislative privind instituirea indemnizaţiei 
pe viaţă a cascadorilor români de film istoric şi naţional din 
patrimoniul  naţional care au activat în perioada 1960 - 1989

În conformitate cu prevederile art. 95 din Regulamentul Camerei Deputaţilor, republicat, Comisia pentru cultură, arte, mijloace de informare în masă a fost sesizată spre dezbatere şi avizare cu propunerea legislativă privind instituirea indemnizaţiei pe viaţă a cascadorilor români de film istoric şi naţional din patrimoniul  naţional care au activat în perioada 1960 - 1989, transmis cu adresa Pl.-x nr. 900 din 22 noiembrie 2006, înregistrată cu nr. 30/382/ 22.11. 2006.

Senatul a respins această propunere legislativă în şedinţa din 14 noiembrie 2006, în calitate de primă Cameră sesizată.


Sub raport de conţinutul său proiectul de lege este de competenţa decizională a  Camerei Deputaţilor .
Potrivit prevederilor art. 61 din Regulamentul Camerei Deputaţilor, Comisia a dezbătut proiectul de lege mai sus menţionat, în şedinţa din 6 decembrie 2006.

Membrii Comisei au analizat propunerea legislativă, ţinând cont de avizul negativ al Consiliului Legislativ nr. 787/05.06.2006 precum şi de Punctul de vedere al Guvernului, transmis cu nr.2060/04.07.2006, ce  nu susţine adoptarea  acestei iniţiative legislative.
În  urma  dezbaterilor membrii Comisie au hotărât cu unanimitate de voturi avizarea negativă a propunerii legislative. 

Sub raport de obiectul şi conţinutul său propunerea legislativă face parte din categoria legilor ordinare.

PREŞEDINTE,

Cătălin MICULA
